Aldgården naturreservat

Aldgården naturreservat består av et øy- og skjærgårdsområde ute i havet 8 km fra fastlandet i Namsos kommune. Området ble vernet 19. desember 2003 og inngår i verneplan for sjøfugl. Fra og med 15. april til og med 15. juli er det forbud mot ferdsel på land i verneområdet. Verneforskriften sier at formålet med vernet er «å ta vare på et øy- og skjærgårdsområde, med det naturlig tilknytta plante- og dyreliv. Mellom annet er området viktig for havert, og som myte-, beite- og overvintringsområde for fugler med marin tilknytning. Aldgården har særlig verdi som hekkeområde for sjøfugl.» Referanser